title: Регламент за изпълнение (ЕС) № 466/2013 на Комисията от 7 май 2013 година за вписване на название в регистъра на защитените наименования за произход и защитените географски указания (Panforte di Siena (ЗГУ)

text:
               22.5.2013

               BG

               Официален вестник на Европейския съюз

               L 135/3

         РЕГЛАМЕНТ ЗА ИЗПЪЛНЕНИЕ (ЕС) № 466/2013 НА КОМИСИЯТА
   от 7 май 2013 година
   за вписване на название в регистъра на защитените наименования за произход и защитените географски указания (Panforte di Siena (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 заявката за регистрация на названието „Panforte di Siena“, подадена от Италия, бе публикувана в Официален вестник на Европейския съюз
                   (3).

               (3)

               Тъй като в Комисията не са постъпили никакви възражения в съответствие с член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 май 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 231, 2.8.2012 г., стр. 6.

      ПРИЛОЖЕНИЕ
      Селскостопански продукти и храни, изброени в точка I от приложение I към Регламент (ЕС) № 1151/2012:

         Клас 2.4:   Хляб, хлебни изделия, сладкарски и захарни изделия, бисквити и други печива

      ИТАЛИЯ
      Panforte di Siena (ЗГУ)


title: Регламент за изпълнение (ЕС) № 706/2013 на Комисията от 23 юли 2013 година относно класирането на някои стоки в Комбинираната номенклатура

text:
               25.7.2013

               BG

               Официален вестник на Европейския съюз

               L 200/6

         РЕГЛАМЕНТ ЗА ИЗПЪЛНЕНИЕ (ЕС) № 706/2013 НА КОМИСИЯТА
   от 23 юли 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 юли 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Блок за управление, който се състои от сглобка върху печатна платка, съдържаща интегрални схеми (например уред за управление, получен чрез полупроводникова технология), пасивни елементи (например резистори, кондензатори и бобини), активни елементи (например диоди и транзистори) и топлоотвеждащ радиатор, за напрежение, непревишаващо 1 000 V, в корпус с размери приблизително 24 × 13 × 5 cm.
                  След инсталирането на съответния софтуер, блокът за управление се вгражда в перална машина, чиито функции е предназначен да управлява (например пускане и спиране на двигателя и на системата за подгряване на водата, отваряне и затваряне на водните клапани).

                  8537 10 91

                  Класирането се определя от общи правила 1 и 6 за тълкуване на Комбинираната номенклатура, забележка 2, буква а) към раздел XVI и описанието на кодове по КН 8537, 8537 10 и 8537 10 91.
                  Изключва се класиране в позиция 8450 като част от перална машина, тъй като блокът за управление представлява продукт, включен в позиция по глава 85.
                  Тъй като блокът за управление се състои от сглобка върху печатна платка, той не отговаря на условията за електронни интегрални схеми, определени в забележка 8, буква б) към глава 85. Следователно се изключва и класирането в позиция 8542.
                  Тъй като блокът за управление е програмируем и се използва за електрическо управление на функциите на перални машини, той следа да бъде класиран в код по КН 8537 10 91 като програмируем уред за управление с памет, за напрежение, непревишаващо 1 000 V.


title: Регламент за изпълнение (ЕС) № 3/2013 на Комисията от 4 януари 2013 година за установяване на стандартни стойности при внос с цел определяне на входната цена на някои плодове и зеленчуци

text:
               5.1.2013

               BG

               Официален вестник на Европейския съюз

               L 2/1

         РЕГЛАМЕНТ ЗА ИЗПЪЛНЕНИЕ (ЕС) № 3/2013 НА КОМИСИЯТА
   от 4 януари 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 януари 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  51,1

                  MA

                  45,5

                  TN

                  72,6

                  TR

                  100,4

                  ZZ

                  67,4

                  0707 00 05

                  EG

                  191,6

                  TR

                  157,1

                  ZZ

                  174,4

                  0709 93 10

                  MA

                  44,7

                  TR

                  136,9

                  ZZ

                  90,8

                  0805 10 20

                  EG

                  73,2

                  MA

                  68,1

                  TR

                  80,4

                  ZA

                  50,5

                  ZZ

                  68,1

                  0805 20 10

                  MA

                  70,3

                  ZZ

                  70,3

                  0805 20 30, 0805 20 50, 0805 20 70, 0805 20 90

                  IL

                  78,2

                  MA

                  101,4

                  TR

                  85,9

                  ZZ

                  88,5

                  0805 50 10

                  TR

                  76,3

                  ZZ

                  76,3

                  0808 10 80

                  CA

                  164,3

                  MK

                  29,8

                  US

                  199,3

                  ZZ

                  131,1

                  0808 30 90

                  CN

                  63,9

                  US

                  159,3

                  ZZ

                  111,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/667 на Комисията от 27 април 2016 година за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти

text:
               29.4.2016

               BG

               Официален вестник на Европейския съюз

               L 115/28

         РЕГЛАМЕНТ ЗА ИЗПЪЛНЕНИЕ (ЕС) 2016/667 НА КОМИСИЯТА
   от 27 април 2016 година
   за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2368/2002 на Съвета от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално член 19 от него,
   като има предвид, че:

               (1)

               Член 19 от Регламент (ЕО) № 2368/2002 предвижда в приложение III Комисията да поддържа списък с компетентни органи на държавите членки.

               (2)

               Данните за контакт с органите на Кимбърлийския процес в Белгия, Германия и Обединеното кралство трябва да бъдат коригирани.

               (3)

               Приложение III към Регламент (ЕО) № 2368/2002 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 2368/2002 се заменя с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 април 2016 година.

            За Комисията

         Federica MOGHERINI

            Заместник-председател

      (1)  ОВ L 358, 31.12.2002 г., стр. 28.

      ПРИЛОЖЕНИЕ

            „ПРИЛОЖЕНИЕ III

               Списък на компетентните органи на държавите членки и техните задачи, както е посочено в членове 2 и 19 от Регламент (ЕО) № 1083/2006 на Съвета

               БЕЛГИЯ

                        Federale Overheidsdienst Economie, KMO, Middenstand en Energie, Algemene Directie Economische Analyses en Internationale Economie, Dienst Vergunningen.

                        Service Public Fédéral Economie, PME, Classes moyennes et Energie, Direction générale des Analyses économiques et de l'Economie internationale, Service Licence.

                        Italiëlei 124, bus 71

                        B-2000 Antwerpen

                        Тел. (+ 322) 277 54 59

                        Факс (+ 322) 277 54 61

                        Електронна поща: kpcs-belgiumdiamonds@economie.fgov.be

                  В Белгия контролът върху вноса и износа на необработени диаманти, изискван от Регламент (ЕО) № 2368/2002, и митническата обработка ще се осъществяват единствено от:

                        The Diamond Office,

                        Hovenierstraat 22

                        B-2018 Antwerpen

               ЧЕШКА РЕПУБЛИКА

            В Чешката република контролът върху вноса и износа на необработени диаманти, изискван от Регламент (ЕО) № 2368/2002, и митническата обработка ще се осъществяват единствено от:

                        Generální ředitelství cel

                        Budějovická 7

                        140 96 Praha 4

                        Česká republika

                        Тел. (420-2) 61 33 38 41, (420-2) 61 33 38 59; моб. тел. (420-737) 213 793

                        Факс (420-2) 61 33 38 70

                        Електронна поща: diamond@cs.mfcr.cz

                  Постоянна служба в определена митническа служба — Praha Ruzyně
            Тел. (420-2) 20 113 788 (от понеделник до петък — 7:30 — 15:30 часа)
            Тел. (420-2) 20 119 678 (събота, неделя и почивни дни — 15:30 — 7:30 часа)

               ГЕРМАНИЯ

            В Германия контролът на вноса и износа на необработени диаманти, изискван от Регламент (ЕО) № 2368/2002, включително издаването на сертификати на ЕС, ще се осъществява единствено от следния орган:

                        Hauptzollamt Koblenz

                        Zollamt Idar-Oberstein

                        Zertifizierungsstelle für Rohdiamanten

                        Hauptstraße 197

                        D-55743 Idar-Oberstein

                        Тел. (49-6781) 56 27-0

                        Факс (49-6781) 56 27-19

                        Електронна поща: poststelle.za-idar-oberstein@zoll.bund.de

                  За целите на член 5, параграф 3, членове 6, 9 и 10, член 14, параграф 3 и членове 15 и 17 от настоящия регламент, по-специално относно задълженията за докладване на Комисията, следният орган действа като компетентен немски орган:

                        Generalzolldirektion

                        — Direktion VI —

                        Recht des grenzüberschreitenden Warenverkehrs/Besonderes Zollrecht

                        Krelingstraβе 50

                        D-90408 Nürnberg

                        Тел. (49-911) 376 3754

                        Факс (49-911) 376 2273

                        Електронна поща: DVIA3.gzd@zoll.bund.de

               ПОРТУГАЛИЯ

                        Autoridade Tributária e Aduaneira

                        Direção de Serviços de Regulação Aduaneira

                        R. da Alfândega, 5

                        1149-006 Lisboa

                        Тел. +351 218813888/9

                        Факс +351 218813941

                        Електронна поща: dsra@at.gov.pt

                  В Португалия контролът върху вноса и износа на необработени диаманти, изискван от Регламент (ЕО) № 2368/2002, и митническата обработка ще се осъществяват единствено от:

                        Alfândega do Aeroporto de Lisboa

                        Aeroporto de Lisboa,

                        Terminal de Carga, Edifício 134

                        1750-364 Lisboa

                        Тел. +351 210030080

                        Факс +351 210037777

                        Електронна поща: aalisboa-kimberley@at.gov.pt

               РУМЪНИЯ

                        Autoritatea Națională pentru Protecția Consumatorilor

                        (Национален орган за защита на потребителите)

                        1 Bd. Aviatorilor Nr. 72, sectorul 1 București, România

                        (бул. „Aviatorilor“ 72, сектор 1, Букурещ, Румъния)

                        Cod postal (пощ. код) 011865

                        Тел. (40-21) 318 46 35/312 98 90/312 12 75

                        Факс (40-21) 318 46 35/314 34 62

                        www.anpc.ro

               ОБЕДИНЕНО КРАЛСТВО

                        Government Diamond Office

                        Conflict Department

                        Room WH.1.163

                        Foreign I Commonwealth Office (Министерство на външните работи и на Британската общност на нациите)

                        King Charles Street

                        London

                        SW1A 2AH

                        Тел. (44-207) 008 6903/5797

                        Факс (44-207) 008 3905

                        Електронна поща: KPUK@fco.gov.uk“


title: Регламент за изпълнение (ЕС) № 307/2012 на Комисията от 11 април 2012 година за установяване на правила за прилагане на член 8 от Регламент (ЕО) № 1925/2006 на Европейския парламент и на Съвета относно влагането на витамини, минерали и някои други вещества в храните

text:
               12.4.2012

               BG

               Официален вестник на Европейския съюз

               L 102/2

         РЕГЛАМЕНТ ЗА ИЗПЪЛНЕНИЕ (ЕС) № 307/2012 НА КОМИСИЯТА
   от 11 април 2012 година
   за установяване на правила за прилагане на член 8 от Регламент (ЕО) № 1925/2006 на Европейския парламент и на Съвета относно влагането на витамини, минерали и някои други вещества в храните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (1), и по-специално член 8, параграф 6 от него,
   като има предвид, че:

               (1)

               Подадените от държавите-членки или по инициатива на Комисията искания за започване в съответствие с член 8, параграф 2 от Регламент (ЕО) № 1925/2006 на процедура за налагане на забрана, ограничаване или контрол от страна на Съюза на употребата на дадено вещество, различно от витамини или минерали, или на съставка, съдържаща вещество, различно от витамини или минерали, която е вложена в храни или се използва при производството на храни, следва да отговарят на определени условия и следва да бъдат установени единни правила за проверка дали тези условия са спазени. Според едно от условията, предвидени в член 8, параграф 1 от Регламент (ЕО) № 1925/2006, приемът на такова вещество следва значително да надвишава нормалния прием при балансиран и разнообразен хранителен режим и да представлява потенциален риск за потребителите, като това трябва да е подкрепено със съответните научни данни. Освен това в член 8, параграф 1 от Регламент (ЕО) № 1925/2006 се предвижда, че процедурата следва също да се прилага, когато веществото представлява потенциален риск за здравето поради причини, различни от значително надвишаване на количествата, приемани при нормални условия. Освен това в член 8, параграф 1 от Регламент (ЕО) № 1925/2006 се предвижда, че веществото следва да бъде вложено в храни или да се използва при производството на храни.

               (2)

               За целите на прилагането на посоченото по-горе условие хранителният прием на съответното вещество, който значително надвишава приема при нормални условия на консумация при балансиран и разнообразен хранителен режим, следва да отразява действителния прием на веществото, а не теоретично допускане за приема и следва да бъде оценяван за всеки отделен случай чрез съпоставяне със средното ниво на прием на веществото от възрастното население като цяло или от други групи от населението, за които са установени потенциални рискове за потребителите.

               (3)

               Внасящите искане държави-членки следва да предоставят информацията, необходима, за да се докаже, че са спазени условията, изисквани съгласно Регламент (ЕО) № 1925/2006. Тази информация следва да включва данни относно пускането на пазара на хранителни продукти, съдържащи веществото, и наличните съответни общоприети научни доказателства за връзката между веществото и потенциалния риск за потребителите. Само исканията, признати за пълни, следва да бъдат изпращани на Европейския орган за безопасност на храните (наричан по-долу „Органът“) за оценка на безопасността въз основа на наличната информация. Органът следва да приеме становище относно безопасността на веществото в срока, установен в член 29, параграф 3 от Регламент (ЕО) № 178/2002 на Европейския парламент и на Съвета (2). Заинтересованите страни следва да имат възможност да представят коментари до Комисията след публикуването на становището на Органа.

               (4)

               В член 8, параграф 4 от Регламент (ЕО) № 1925/2006 се предвижда, че стопанските субекти в хранително-вкусовата промишленост, както и всички други заинтересовани страни могат по всяко време да подадат за оценка от Органа досие, съдържащо научни данни, които доказват, че дадено вещество от списъка в част В от приложение III към посочения регламент е безопасно при условията за неговата употреба в храна или в категория храни, и които обясняват целта, за която то се използва. Всяко досие, подадено от стопански субект в хранително-вкусовата промишленост или от заинтересована страна, следва да се основава на документи с насоки, приети или одобрени от Органа, например указанията за подаване на заявления за оценка на безопасността на източници на хранителни вещества или на други съставки, предлагани за употреба в производството на храни, или на който и да е последно преразгледан вариант на такива насоки.

               (5)

               За да може в определения срок Комисията да вземе решение относно дадено вещество, включено в част В от приложение III към Регламент (ЕО) № 1925/2006, е необходимо да бъдат взети под внимание единствено досиетата, подадени в срок 18 месеца от датата, на която дадено вещество е било включено в посоченото приложение. Освен това, за да може Комисията да вземе решение в постановения срок, Органът следва да предостави своето становище относно безопасността на веществото в срок 9 месеца от получаване на съответното досие, което се счита за валидно и пълно в съответствие с документите с насоки, приети или одобрени от Органа.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия регламент се установяват правила за прилагане на член 8 от Регламент (ЕО) № 1925/2006, и по-специално:

               а)

               условията за използване на процедурата, посочена в член 8, параграфи 1 и 2 от Регламент (ЕО) № 1925/2006; и

               б)

               процедурата, посочена в член 8, параграфи 4 и 5 от Регламент (ЕО) № 1925/2006, по отношение на веществата, изброени в част В от приложение III към същия регламент.

         Член 2
   Определения
   За целите на настоящия регламент се прилагат следните определения:

               а)

               „искане“ означава подаване на информация до Комисията от страна на държава-членка, включително научни данни, с цел започване на процедурата по член 8, параграф 2 от Регламент (ЕО) № 1925/2006;

               б)

               „досие“ означава досие, както е посочено в член 8, параграфи 4 и 5 от Регламент (ЕО) № 1925/2006, което е подадено до Органа от стопански субект в хранително-вкусовата промишленост или от заинтересована страна;

               в)

               „пускане на пазара“ — съгласно определението в член 3, параграф 8 от Регламент (ЕО) № 178/2002.

         Член 3
   Условия, на които трябва да отговаря искането
   1.   При оценката на условията, при които съответното вещество се влага в храни или се използва при производството на храни, както е определено в член 8, параграф 1 от Регламент (ЕО) № 1925/2006, се взема под внимание пускането на пазара в една или повече държави-членки на хранителния продукт, към който е добавено веществото.
   2.   Държавите-членки могат да подадат искане до Комисията, ако оценката, спомената в параграф 1, е показала най-малко едно от следните:

               а)

               потенциален риск за потребителите, свързан с приемането на количества от веществото, значително надвишаващи количествата, които се предполага, че могат да бъдат приети при нормални условия на консумация при балансиран и разнообразен хранителен режим, поради условията, при които веществото се влага в храни или се използва при производството на храни;

               б)

               потенциален риск за потребителите, свързан с консумацията на веществото от възрастното население като цяло или от други групи от населението, за които са установени потенциални рискове.

         3.   За целите на настоящия регламент условията, които биха довели до приемането на количества от веществото, значително надвишаващи количествата, които се предполага, че могат да бъдат приети при нормални условия на консумация при балансиран и разнообразен хранителен режим, трябва да са налице при действителни обстоятелства и се оценяват за всеки отделен случай чрез съпоставяне със средното ниво на прием на веществото от възрастното население като цяло или от други групи от населението, за чието здраве са изразени опасения.
   4.   Условията и изискванията, предвидени в параграфи 1, 2 и 3 от настоящия член, и изискванията, определени в член 4 от настоящия регламент, се прилагат mutatis mutandis, когато процедурата по член 8 от Регламент (ЕО) № 1925/2006 е започната по инициатива на Комисията.
   Член 4
   Съдържание на искането
   1.   Искането трябва да съдържа наличните съответни общоприети научни доказателства, че са изпълнени условията, посочени в член 8, параграф 1 от Регламент (ЕО) № 1925/2006, и да включва:

               а)

               Данни, доказващи, че веществото се влага в храни или се използва при производството на храни.
               Тези доказателства трябва да включват информация за текущото пускане на пазара на хранителни продукти, съдържащи веществото, както е посочено в член 3, параграф 1 от настоящия регламент.

               б)

               В случаите, посочени в член 3, параграф 2, буква а) — данни, доказващи, че приемът на веществото значително надвишава количествата, приемани при нормални условия на консумация при балансиран и разнообразен хранителен режим и оценени в съответствие с член 3, параграф 3.
               Тези доказателства трябва да включват научни данни, представящи действителния хранителен прием на веществото, получени от наличните най-скорошни проучвания на хранителния прием или на потреблението на храни. Може да се вземат предвид храни, в които е вложено веществото, и/или хранителни добавки, съдържащи веществото. При подаване на искането държавите-членки предоставят обосновка на каква основа оценяват критерия „нормални условия на консумация при балансиран и разнообразен хранителен режим“.

               в)

               Данни, доказващи наличието на потенциален риск за потребителите от консумацията на веществото.
               Тези доказателства трябва да съдържат съответни научни данни, включително непубликувани утвърдени научни доклади, научни становища на публични органи за оценка на риска или рецензирани статии от независими автори. Предоставя се и резюме на научните данни и списък на позоваванията при тези данни.

         2.   Комисията може да поиска от държавите-членки да предоставят пояснения или допълнителна информация, ако искането е непълно.
   3.   Комисията публикува на своя официален уебсайт всички цялостни искания, подадени от държавите-членки.
   4.   След консултации с държавите-членки Комисията изпраща на Органа искането, придружено от цялата налична информация. Органът приема научно становище в срока, установен в член 29, параграф 3 от Регламент (ЕО) № 178/2002.
   5.   Заинтересованите страни могат да представят коментари до Комисията в срок от 30 дни след публикуването на становището на Органа.
   Член 5
   Вещество, включено в приложение III, част В
   1.   За да се счита за валидно дадено досие, подадено от стопански субект в хранително-вкусовата промишленост или друга заинтересована страна до Органа, за да бъде оценена безопасността на вещество, включено в част В от приложение III към Регламент (ЕО) № 1925/2006, съгласно процедурата, предвидена в член 8, параграф 4 от Регламент (ЕО) № 1925/2006, то трябва да бъде изготвено въз основа на съответните документи с насоки, приети или одобрени от Органа.
   Ако счете, че досието не е валидно за целите на първа алинея, Органът уведомява стопанския субект в хранително-вкусовата промишленост или заинтересованата страна, който/която е подал/а досието, и Комисията, като посочва причините, поради които досието не е счетено за валидно.
   2.   Само досиета, подадени в срок от осемнадесет месеца от датата на влизане в сила на решението за включване на дадено вещество в част В от приложение III към Регламент (ЕО) № 1925/2006 съгласно член 8, параграф 2 от Регламент (ЕО) № 1925/2006, се вземат под внимание от Органа като валидни досиета за приемане на решение, както е предвидено в член 8, параграф 5 от Регламент (ЕО) № 1925/2006.
   Член 6
   Становище на Органа
   1.   Органът представя своето становище по досиетата, посочени в член 5, параграф 1 от настоящия регламент, в срок 9 месеца от датата на получаване на валидно досие. Органът оценява валидността на досието в срок 30 дни от неговото получаване.
   2.   Органът може да поиска от стопанския субект в хранително-вкусовата промишленост или от заинтересованата страна да допълни данните или информацията от досието в определен срок. Ако Органът поиска допълнителна информация от стопанския субект в хранително-вкусовата промишленост или от заинтересованата страна, посоченият в параграф 1 срок може да бъде удължен само веднъж, с максимум три месеца, и трябва да включва времето, необходимо на стопанския субект в хранително-вкусовата промишленост или на заинтересованата страна за предоставяне на тази допълнителна информация. Стопанският субект в хранително-вкусовата промишленост или заинтересованата страна подава исканата информация в срок 15 дни от датата на получаване на искането от Органа.
   Член 7
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 април 2012 година.

            За Комисията

            Председател

         José Manuel BARROSO

      (1)  ОВ L 404, 30.12.2006 г., стр. 26.

      (2)  ОВ L 31, 1.2.2002 г., стр. 1.


title: Регламент за изпълнение (ЕС) № 407/2014 на Комисията от 23 април 2014 година за одобряване на трансфлутрин като съществуващо активно вещество за използване в биоциди за продуктов тип 18  Текст от значение за ЕИП

text:
               24.4.2014

               BG

               Официален вестник на Европейския съюз

               L 121/14

         РЕГЛАМЕНТ ЗА ИЗПЪЛНЕНИЕ (ЕС) № 407/2014 НА КОМИСИЯТА
   от 23 април 2014 година
   за одобряване на трансфлутрин като съществуващо активно вещество за използване в биоциди за продуктов тип 18
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Регламент (ЕО) № 1451/2007 на Комисията (2) е определен списък на активните вещества, които трябва да бъдат оценени с оглед на евентуалното им включване в приложения I, IА или IБ към Директива 98/8/ЕО на Европейския парламент и на Съвета (3). Този списък включва трансфлутрин.

               (2)

               На веществото трансфлутрин е направена оценка съгласно член 11, параграф 2 от Директива 98/8/ЕО за използване в продуктов тип 18 (инсектициди, акарициди и продукти за борба срещу други членестоноги), както е определен в приложение V към посочената директива, който съответства на продуктов тип 18, както е определен в приложение V към Регламент (ЕС) № 528/2012.

               (3)

               Нидерландия бе определена за докладваща държава членка и на 13 юли 2010 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 на 13 март 2014 г. Постоянният комитет по биоцидите включи констатациите от прегледа в доклад за оценка.

               (5)

               В съответствие с посочения доклад за оценка може да се очаква, че биоцидите, използвани за продуктов тип 18 и съдържащи трансфлутрин, отговарят на изискванията, определени в член 5 от Директива 98/8/ЕО, при спазване на определени спецификации и условия, свързани с употребата му.

               (6)

               Поради това е целесъобразно трансфлутрин да бъде одобрен за използване в биоциди за продуктов тип 18, при спазването на тези спецификации и условия.

               (7)

               Тъй като при оценката не са разгледани наноматериали, одобрението не следва да обхваща такива материали, съгласно посоченото в член 4, параграф 4 от Регламент (ЕС) № 528/2012.

               (8)

               Следва да се позволи изтичането на разумен срок преди одобряването на дадено активно вещество, за да се даде възможност на заинтересованите страни да предприемат мерките за подготовка, необходими за спазването на определените нови изисквания.

               (9)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Трансфлутрин се одобрява като активно вещество за използване в биоциди за продуктов тип 18 при спазване на спецификациите и условията, формулирани в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 април 2014 година.

            За Комисията

            Председател

         José Manuel BARROSO

      (1)  ОВ L 167, 27.6.2012 г., стр. 1.

      (2)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Срок на изтичане на одобрението

                  Продуктов тип

                  Специфични условия (2)

                  Трансфлутрин

                  Наименование по IUPAC:
                  2,3,5,6-тетрафлуоробензилов (1R,3S)-3-(2,2-дихлоровинил)-2,2-диметилциклопропанкарбоксилат
                  или
                  2,3,5,6-тетрафлуоробензилов (1R)-транс-3-(2,2-дихлоровинил)-2,2-диметилциклопропанкарбоксилат
                  ЕО №: 405-060-5
                  CAS №: 118712-89-3

                  965 g/kg от 1R-транс-конфигурация

                  1 ноември 2015 г.

                  31 октомври 2025 г.

                  18

                  При оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията са в зависимост от изпълнението на следното условие:
                  С оглед на рисковете за водата, седиментите и почвените компоненти, трансфлутрин не се използва при изпарители за употреба в закрити помещения или спирали за унищожаване на насекоми, освен ако в заявлението за издаване на разрешение за продукта може да бъде доказано, че рисковете могат да бъдат сведени до приемливо равнище.

         (1)  Посочената в тази колона чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.

         (2)  Във връзка с прилагането на общите принципи от приложение VI към Регламент (ЕС) № 528/2012 съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Регламент за изпълнение (ЕС) № 250/2012 на Комисията от 21 март 2012 година за изменение на Регламент за изпълнение (ЕС) № 961/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“  текст от значение за ЕИП

text:
               22.3.2012

               BG

               Официален вестник на Европейския съюз

               L 82/3

         РЕГЛАМЕНТ ЗА ИЗПЪЛНЕНИЕ (ЕС) № 250/2012 НА КОМИСИЯТА
   от 21 март 2012 година
   за изменение на Регламент за изпълнение (ЕС) № 961/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточка ii) от него,
   като има предвид, че:

               (1)

               В член 53 от Регламент (ЕО) № 178/2002 се предвижда възможността за приемане от страна на Съюза на подходящи спешни мерки за храни и фуражи, които са внесени от трета страна, с цел защита на общественото здраве, здравето на животните или околната среда, когато рискът не може да бъде задоволително овладян чрез предприетите поотделно от държавите-членки мерки.

               (2)

               След аварията в ядрената централа „Фукушима“ от 11 март 2011 г. Комисията бе уведомена, че нивата на радионуклиди в някои хранителни продукти с произход от Япония са надвишили приложимите в Япония нива, при които се предприемат действия по отношение на храните. Това замърсяване може да представлява заплаха за общественото здраве и здравето на животните в Съюза и поради това бе приет Регламент за изпълнение (ЕС) № 961/2011 на Комисията (2).

               (3)

               В Регламент за изпълнение (ЕС) № 961/2011 се предвижда, че пратките от продукти, обхванати от посочения регламент, трябва да се придружават от декларация, подписана от упълномощен представител на компетентния орган на Япония, в която се удостоверява, наред с другото, мястото на произход на пратката, както и мястото, от което е изпратена. Съдържанието на декларацията варира в зависимост от това дали продуктите са с произход или са изпратени от префектура в близост до ядрената централа „Фукушима“ или не.

               (4)

               За пратките с произход от префектура Фукушима и от 10-те префектури в близост до нея от японските органи се изисква да удостоверят, че те не съдържат радионуклидите цезий-134 и цезий-137 на нива, които надвишават максималните нива, установени в приложение II към Регламент за изпълнение (ЕС) № 961/2011. Освен това компетентните органи на граничния инспекционен ветеринарен пункт или на определения граничен пункт в Съюза трябва да извършват проверка за идентичност и физическа проверка, в това число лабораторен анализ, за наличието на цезий-134 и цезий-137 на най-малко 10 % от тези пратки.

               (5)

               За пратките, изпратени от префектура Фукушима и от 10-те префектури в близост до нея, от японските органи се изисква да удостоверят, че те не са били изложени на радиоактивност по време на транзита. В тези случаи, както и в случаите, при които пратките са с произход и са изпратени от други префектури в Япония, различни от Фукушима и съседните ѝ 10 префектури, компетентните органи на граничния инспекционен ветеринарен пункт или на определения граничен пункт в Съюза трябва да извършват проверка за идентичност и физическа проверка, в това число лабораторен анализ, за наличието на цезий-134 и цезий-137 на най-малко 20 % от тези пратки.

               (6)

               Резултатите от проверките, в това число и лабораторният анализ, извършвани съгласно Регламент за изпълнение (ЕС) № 961/2011 от компетентните органи на граничния инспекционен ветеринарен пункт или на определения граничен пункт в Съюза, сочат, че мерките за контрол на фуражите и храните, предназначени за износ за Съюза, се прилагат по правилен и ефективен начин от японските органи. Поради това е целесъобразно честотата на проверките на тези пратки, извършвани от компетентните органи на граничния инспекционен ветеринарен пункт или на определения граничен пункт в Съюза, да бъде намалена.

               (7)

               Освен това Регламент за изпълнение (ЕС) № 961/2011 се прилага до 31 март 2012 г. Японските компетентни органи продължават да наблюдават наличието на радиоактивност във фуражите и храните. Резултатите от това наблюдение показват, че някои фуражи и храни в префектури в близост до ядрената централа „Фукушима“ продължават да съдържат нива на радиоактивност, които надвишават нивата, при които се предприемат съответни действия. Поради това е целесъобразно датата на прилагане на мерките, установени в Регламент за изпълнение (ЕС) № 961/2011, да бъде удължена.

               (8)

               Поради това Регламент за изпълнение (ЕС) № 961/2011 следва да бъде съответно изменен.

               (9)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разпоредби за изменение
   Регламент за изпълнение (ЕС) № 961/2011 се изменя, както следва:

               1)

               В член 5, параграф 1 буква б) се заменя със следното:

                           „б)

                           проверка за идентичност и физическа проверка, в това число лабораторен анализ, за наличието на цезий-134 и цезий-137 на най-малко:

                                       —

                                       5 % от пратките от продуктите, посочени в член 2, параграф 3, буква г), и

                                       —

                                       10 % от пратките от продуктите, посочени в член 2, параграф 3, букви б) и в).“

               2)

               В член 10, втора алинея датата „31 март 2012 г.“ се заменя с „31 октомври 2012 г.“

         Член 2
   Влизане в сила
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 март 2012 година.

            За Комисията

            Председател

         José Manuel BARROSO

      (1)  ОВ L 31, 1.2.2002 г., стр. 1.

      (2)  ОВ L 252, 28.9.2011 г., стр. 10.


title: Регламент за изпълнение (ЕС) 2017/704 на Комисията от 19 април 2017 година за изменение на Регламент (ЕО) № 891/2009 за откриване и управление на някои тарифни квоти на Общността в сектора на захарта

text:
                  20.4.2017

                  BG

                  Официален вестник на Европейския съюз

                  L 104/4

            РЕГЛАМЕНТ ЗА ИЗПЪЛНЕНИЕ (ЕС) 2017/704 НА КОМИСИЯТА
      от 19 април 2017 година
      за изменение на Регламент (ЕО) № 891/2009 за откриване и управление на някои тарифни квоти на Общността в сектора на захарта
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 187 от него,
      като има предвид, че:

                  (1)

                  Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна (2), наричано по-долу ССА, беше подписано на 16 юни 2008 г. и влезе в сила на 1 юни 2015 г. В член 27, параграф 3 от ССА се предвижда безмитен достъп за внос в Съюза на продукти с произход от Босна и Херцеговина от позиции 1701 и 1702 от Комбинираната номенклатура, в рамките на годишна тарифна квота от 12 000 тона.

                  (2)

                  Протоколът към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (наричан по-долу „Протокола“) (3) беше подписан на 15 декември 2016 г. Подписването на Протокола от името на Европейския съюз и държавите членки и временното му прилагане беше разрешено с Решение (ЕС) 2017/75 на Съвета (4).

                  (3)

                  В член 2, параграф 1 от Протокола се предвиждат промени в съществуващите тарифни квоти за захар с произход от Босна и Херцеговина, считано от 1 февруари 2017 г. Съответната годишна тарифна квота за захар беше увеличена от 12 000 тона на 13 210 тона.

                  (4)

                  В Регламент (ЕО) № 891/2009 на Комисията (5) се предвижда откриване и управление на тарифни квоти в сектора на захарта, включително за захар с произход от Босна и Херцеговина. С оглед на прилагането на тарифните квоти за захар, предвидени в Протокола, е необходимо въпросният регламент да бъде изменен.

                  (5)

                  Тъй като Протоколът се прилага от 1 февруари 2017 г., предложените изменения следва да се прилагат от същата дата и да влязат в сила в деня на публикуването му.

                  (6)

                  Мерките, предвидени в настоящия регламент, са в съответствие със становището на Комитета за общата организация на селскостопанските пазари,

            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕО) № 891/2009 се изменя, както следва:

                  1)

                  В член 1 буква е) се заменя със следното:

                              „е)

                              член 27, параграф 3 от Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна (*1), изменено с Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (*2);

                     (*1)  ОВ L 164, 30.6.2015 г., стр. 2."

                     (*2)  ОВ L 12, 17.1.2017 г., стр. 3.“"

                  2)

                  В приложение I част II се заменя с текста от приложението към настоящия регламент.

            Член 2
      Настоящият регламент влиза в сила в деня на публикуването му в Официален вестник на Европейския съюз.

      Той се прилага от 1 февруари 2017 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 19 април 2017 година.

               За Комисията

               Председател

            Jean-Claude JUNCKER

         (1)  ОВ L 347, 20.12.2013 г., стр. 671.

         (2)  ОВ L 164, 30.6.2015 г., стр. 2.

         (3)  ОВ L 12, 17.1.2017 г., стр. 3.

         (4)  Решение (ЕС) 2017/75 на Съвета от 21 ноември 2016 г. за подписване, от името на Съюза и неговите държави членки, и временно прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (ОВ L 12, 17.1.2017 г., стр. 1).

         (5)  Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (ОВ L 254, 26.9.2009 г., стр. 82).

         ПРИЛОЖЕНИЕ

               „Част II: Захар от Балканите

                        Трета държава или митнически територии

                        Пореден номер

                        Код по КН

                        Количество (в тонове)

                        Тарифна ставка за квотата (EUR/тон)

                        Албания

                        09.4324

                        1701  и 1702

                        1 000

                        0

                        Босна и Херцеговина

                        09.4325

                        1701  и 1702

                        13 210

                        0

                        Сърбия

                        09.4326

                        1701  и 1702

                        181 000

                        0

                        Бивша югославска република Македония

                        09.4327

                        1701  и 1702

                        7 000

                        0“


title: Регламент за изпълнение (ЕС) № 243/2011 на Комисията от 11 март 2011 година за вписване на название в регистъра на защитените наименования за произход и защитените географски указания [Oravský korbáčik (ЗГУ)]

text:
               12.3.2011

               BG

               Официален вестник на Европейския съюз

               L 66/19

         РЕГЛАМЕНТ ЗА ИЗПЪЛНЕНИЕ (ЕС) № 243/2011 НА КОМИСИЯТА
   от 11 март 2011 година
   за вписване на название в регистъра на защитените наименования за произход и защитените географски указания [Oravský korbáčik (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, алинея първа от Регламент (ЕО) № 510/2006 заявката за регистрация на названието „Oravský korbáčik“, подадена от Словакия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 март 2011 година.

            За Комисията, от името на председателя,
         Dacian CIOLOŞ

            Член на Комисията

      (1)  ОВ L 93, 31.3.2006 г., стp. 12.

      (2)  ОВ C 188, 13.7.2010 г., стp. 15.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.3.   Сирена

      СЛОВАКИЯ
      Oravský korbáčik (ЗГУ)


title: Регламент за изпълнение (ЕС) 2017/550 на Комисията от 23 март 2017 година относно минималната продажна цена за обезмаслено мляко на прах за седмата частична покана за участие в търг в рамките на тръжната процедура, открита с Регламент за изпълнение (ЕС) 2016/2080

text:
               24.3.2017

               BG

               Официален вестник на Европейския съюз

               L 79/6

         РЕГЛАМЕНТ ЗА ИЗПЪЛНЕНИЕ (ЕС) 2017/550 НА КОМИСИЯТА
   от 23 март 2017 година
   относно минималната продажна цена за обезмаслено мляко на прах за седмата частична покана за участие в търг в рамките на тръжната процедура, открита с Регламент за изпълнение (ЕС) 2016/2080
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 32 от него,
   като има предвид, че:

               (1)

               С Регламент за изпълнение (ЕС) 2016/2080 на Комисията (3) беше открита тръжна процедура за продажбата на обезмаслено мляко на прах.

               (2)

               Предвид офертите, получени за седмата частична покана за участие в търг, не следва да се определи минимална продажна цена.

               (3)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   За седмата частична покана за участие в търг за продажба на обезмаслено мляко на прах в рамките на тръжната процедура, открита с Регламент (ЕС) 2016/2080, по отношение на която срокът за представяне на офертите изтече на 21 март 2017 г., минимална продажна цена не се определя.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 март 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 206, 30.7.2016 г., стр. 71.

      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).